als_Latn dik_Latn sag_Latn
Zonja e Parë e ardhshme dhe deputetja Monika Kryemadhi ishte e ftuar mbrëmjen e së shtunës në emisionin “Xing me Ermalin” ku rrëfeu gjëra nga më të ndryshmet si nga jeta politike në Shqipëri ashtu edhe nga jeta e saj private.
E pyetur se si do të ndryshojë jeta e saj pas betimit të bashkëshortit të saj Ilir Meta si president, Kryemadhi rrëfeu se gjërat me siguri nuk do të ndryshojnë shumë. Monika Kryemadhi u shpreh se nuk e ka menduar ende se ku do të jetojë familja e saj pas betimit të Metës, por sipas saj, një gjë është e sigurt.
“Ne atë periudhë që do të mbahet ceremonia ku do të vendoset se ku do shkojë presidenti, unë jam në Jalë me LRI-në.”- tha ajo duke u shoqëruar me duartrokitje të shumta nga publiku, pjesë e të cilit ishin edhe shumë të rinj të LRI-së. Ajo gjithashtu theksoi se nuk ka ndërmend të heqë dorë nga karrigia e deputetes edhe pas shpalljes Zonjë e Parë.
Ndër të tjera, ajo tregoi në studion e emisionit se në celularin e saj ka bllokuar jo vetëm numrin e Edi Ramës, por edhe atë të bashkëshortit të saj Ilir Metës, gjë që e dëshmoi duk treguar ekranin e celularit. “Ai mund të komunikojë me mua nëpërjet Petrit Vasilit që është kryetari i LSI-së!”- tha ajo me humor.
Monika Kryemadhi gjithashtu foli për ndryshimin në look dhe për spekulimet se ajo mund të ketë bërë ndërhyrje kirurgjikale. “S’kam qenë gjë. Do rri pa i lyer flokët dhe nuk do lyhem më, sepse edhe po leve flokët edhe po u leve, thonë që je bërë. Njerëzit janë mësuar të më shohin thjeshtë.”- u shpreh ajo. E pyetur nga Ermal Mamaqi për ndërhyrjet kirurgjikale, Kryemadhi u shpreh: “Për momentin asnjë, në të ardhmen nuk i dihet!”
Në një pjesë të emisionit, biseda e saj me Mamaqin u ndërpre nga zilja e celularit, dhe Monika Kryemadhi rrëfeu se bëhej fjalë për nënën e Bebe Rexhës dhe zbuloi edhe lidhjen familjare me këngëtaren shqiptare me famë botërore. “Mamaja ime dhe babai i saj janë kushërinj të parë dhe ne kemi lidhje goxha.”- tregoi ajo.
Një ndër historitë më të këndshme që deputetja e njohur tregoi lidhur me marrëdhënien e saj me bashkëshortin, ishte ajo e bisedës në operan e Parisit ku do të performonte tenori shqiptar Saimir Pirgu. Paraprakisht, Monika Kryemadhi rrëfeu se ajo, jo vetëm me Ilir Metën, po as me familjen nuk ka kaluar ndonjëherë pushime në vetmi, pa praninë e personave të tjerë. “Duke dëgjuar operan, një moment Iliri më shtyn me bërryl dhe më thotë: ‘Ku do të të çoj këtë vit me pushime! Do të të çoj në një vend të mrekullueshëm.’”- tha ajo duke imituar Ilir Metën.
“20 vite, do të të çoj këtu, do të të çoj atje, në Hënë më ka çuar po asgjëkundi,”- vijoi ajo me humor duke treguar se Meta i kishte thënë se do ta çonte në Maldive. “Mos, çfarë mashtruesi, mos më gënje të paktën këtu. Pastaj ndenja, ndenja dhe thashë me vete: ‘Sa budallaqe, po nuk thua shyqyr që mendon që do të shkojë me ty në Maldive dhe jo me tjetër njeri? Dhe pastaj iu ktheva me një dashuri të madhe: ‘O Zot, sa i mirë që je, ti je i adhurueshëm, si ty nuk ka…”- rrëfeu deputetja e LSI-së duke shkaktuar të qeshura të shumta në sallë.
als_Latn als_Latn als_Latn als_Latn als_Latn als_Latn als_Latn als_Latn